cyanic-selkie/wikianc huggingface dataset:
லேமேன் விசத் தவளை
தற்கால நிலை
லேமேன் விசத் தவளை கொலம்பியாவின் மிகச் சிறிய பகுதியில் மட்டுமே காணப்படுகிறது. இது அதன் சொந்த நாட்டில் முழுமையாகப் பாதுகாக்கப்படுகிறது. பன்னாட்டு இயற்கைப் பாதுகாப்புச் சங்கத்தின் செம்பட்டியலில் மிக அருகிய இனம் என சிட்டியிசு பின் இணைப்பு II இல் பட்டியலிடப்பட்டுள்ளது. முன்பு அதிகமாகக் காணப்பட்ட இத்தவளை இனம் அண்மைக்கால ஆய்வின்படி மிகவும் அரிதாக இருப்பதாகக் கண்டறியப்பட்டுள்ளது. இது பார்க் நேஷனல் நேச்சுரல் ஃபாரலோன்ஸ் டி காலியில் உள்ளது. மரத்தளவாடங்கள் தயார் செய்ய மரங்களை அழித்தல், வனப்பகுதியில் சட்டவிரோத விவசாயம், செல்லப்பிராணி வர்த்தகத்திற்கான சேகரிப்பு முதலிய காரணங்களால் இதன் வாழ்வு அச்சுறுத்தலுக்கு உள்ளாகியுள்ளது. வனவிலங்குகளின் தொடர்ச்சியான சட்டவிரோத சேகரிப்பை எதிர்கொள்ளும் முயற்சியாக, இந்த சிற்றினத்தையும் பிற கொலம்பிய விசத் தவளைகளையும் பாதுகாக்கும் விதமாகப் பண்ணை ஒன்று கொலம்பியாவில் தொடங்கப்பட்டுள்ளது. இதன் மூலம் செல்லப்பிராணி சந்தைக்கு சட்டப்பூர்வமாக தவளைகளை வழங்குகின்றன. இதனால் சட்டவிரோத காட்டுப்பகுதியில் தவளைகளைப் பிடிப்பது தடுக்கப்படுவதோடு உள்ளூர் சமூகத்திற்கு வருமானத்திற்கும் வழிவகுப்பதாக உள்ளது.
மேற்கோள்கள்
பகுப்பு:தவளைகள் பகுப்பு:கொலம்பிய இருவாழ்விகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
மையப்படுத்தப்பட்ட எண்கோண எண்
கணிதத்தில் மையப்படுத்தப்பட்ட எண்கோண எண் (centered octagonal number) என்பது மையப்படுத்தப்பட்ட பலகோண எண்களில் ஒரு வகையாகும். தரப்பட்டப் புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு எண்கோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு மையப்படுத்தப்பட்ட எண்கோண எண்ணாகும். ஒரு அடுக்கிலுள்ள எண்கோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் எண்கோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.
n -ஆம் மையப்படுத்தப்பட்ட எண்கோண எண் காணும் வாய்ப்பாடு:
அதாவது மையப்படுத்தப்பட்ட எண்கோண எண்கள் ஒற்றை எண்களின் வர்க்கங்களாக இருக்கும்.
இவ்வாய்ப்பாட்டை கீழ்க்கண்டவாறு மாற்றியமைக்க:
இதிலிருந்து n -ஆம் மையப்படுத்தப்பட்ட எண்கோண எண், (n−1)-ஆம் முக்கோண எண்ணின் எட்டு மடங்கை விட ஒன்று அதிகமென அறியலாம்.
முதல் மையப்படுத்தப்பட்ட எண்கோண எண்கள் சில:
1, 9, 25, 49, 81, 121, 169, 225, 289, 361, 441, 529, 625, 729, 841, 961, 1089,...
அனைத்து மையப்படுத்தப்பட்ட எண்கோண எண்களும் ஒற்றை எண்களாகும். 10 அடிமானத்தில் மையப்படுத்தப்பட்ட எண்கோண எண்கள், ஒன்றுகளின் இடத்தில் 1-9-5-9-1.என்ற இலக்கங்களின் அமைப்பில் அமையும். ஒரு ஒற்றை எண், முழு வர்க்கமாக இருந்தால், இருந்தால் மட்டுமே அது ஒரு மையப்படுத்தப்பட்ட எண்கோண எண்ணாக இருக்க முடியும்.
பகுப்பு:வடிவ எண்கள்
நடுங்கும் மரம்
வகைப்பாடு
தாவரவியல் பெயர்	                :	பாப்புலஸ் ரெமுலஸ் Populus Tremulodies
குடும்பம்			        :	சாலிக்கேசியீ   (Salicaceae)
மரத்தின் அமைவு
இம்மரம் 80 முதல் 100 அடி உயரம் (25-30மீ) வரை வளரக் கூடியது. ஈரமான இடங்களில் மிக வேகமாக நன்றாக வளரக்கூடியது. இவற்றின் பூக்கள் ஒரு பாலின, ஆண் மரம் வேறு, பெண் மரம் வேறு. மகரந்தச் சேர்க்கை காற்றின் மூலம் நடக்கும். விதைகள் சிறியவை பஞ்சு போன்ற மயிர்கள் குஞ்சமாக வளர்ந்திருக்கும்.
இலை அமைவு
இம்மரத்தின் இலைகள் மெல்லிய கிளைகளில் தொங்கிக் கொண்டிருக்கும் இலைகள் முக்கோண வடிவமாகவோ (அ) முட்டை வடிவமாகவோ இருக்கும். இதனுடைய பச்சையான இலைகள் இலையுதிர்க் காலத்தில் மஞ்சள் நிறமாக மாறும். காற்று லேசாக வீசினாலும் இவ்விலைகள் நடுங்குவது போல விடவிட என்று அசையும். மழைத்துளி விழுவது போன்ற சிறிய மென்காற்றுக்கும் இதன் இலைகள் அசைந்தாடும். இதனால் இம்மரம் பூமி அதிர்ச்சியை முன் கூட்டியே தெரிந்துகொள்ளும்.
காணப்படும் பகுதி
இம்மரம் வெண்மையாகவும் மென்மையாகவும் இருக்கும் இவை பெட்டியும், காகிதம் செய்யவும் பயன்படுகிறது. இம்மரங்கள் வட அமெரிக்கா, கலிபோர்னியாவில் வளர்கின்றன.
மேற்கோள்
பகுப்பு:மரங்கள் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
எட்வர்டு மோசர்
எட்வர்டு மோசர்  (Edvard Moser,பி: ஏப்ரல் 27, 1962) நோபல் பரிசு வென்றுள்ள நோர்வே நாட்டு உளவியலாளரும் நரம்பணுவியல் அறிவியலாளரும் காவ்லி நரம்பணுவியல் அமைப்புக்கள் கழகம் மற்றும் நினைவு உயிரியல் மையத்தின் (KI/CBM) நிறுவன இயக்குநரும் ஆவார். இந்த மையம் டிரான்தீம் நகரில் நோர்வீஜிய அறிவியல் தொழினுட்பப் பல்கலைக்கழகத்தில் அமைந்துள்ளது.
மே-பிரிட்டும் எட்வர்டும் 1996இல் நோர்வீஜிய அறிவியல் தொழினுட்பப் பல்கலைக்கழகத்தில் நரம்பணுவியல் மற்றும் உளவியல் துறையில்  இணைப் பேராசிரியர்களாக பணியில் சேர்ந்தனர். மற்றும் நினைவு உயிரியல் மையத்தை 2002இலும் காவ்லி நரம்பணுவியல் அமைப்புக்கள் கழகத்தை 2007இலும் நிறுவினர். மோசரும் அவரது கணவர் எட்வர்டு மோசரும் கடந்த பத்தாண்டுகளில் மூளையில் இடம் குறித்த நினைவு எவ்வாறு பதியப்படுகிறது என்பதைக் குறித்த முன்னோடியான ஆய்வினை நிகழ்த்தி யுள்ளனர்.
மோசர் தமது மனைவி மே-பிரிட்டுடன் பல பரிசுகளை வென்றுள்ளார்; லூசியா கிராசு ஓர்விட்சு பரிசு, கார்ல் இசுபென்சர் இலாஷ்லி விருது அவற்றில் சிலவாகும். 2014இல் மருத்துவத்திற்கான நோபல் பரிசை இருவரும் ஜான் ஓ'கீஃப் உடன் பகிர்ந்து கொண்டுள்ளனர். 2014இல் அமெரிக்காவின் தேசிய அறிவியல் கழகத்தின் வெளிநாட்டுச் சகாவாக ஏற்றுக்கொள்ளப்பட்டுள்ளார்.
மேற்சான்றுகள்
பகுப்பு:நோர்வே நபர்கள் பகுப்பு:மருத்துவ அறிவியலாளர்கள் பகுப்பு:1962 பிறப்புகள் பகுப்பு:நோபல் மருத்துவப் பரிசு பெற்றவர்கள் பகுப்பு:வாழும் நபர்கள் பகுப்பு:எடின்பரோ பல்கலைக்கழக முன்னாள் மாணவர்கள்
சுனோர்ட்
வெளி இணைப்புகள்
பகுப்பு:கட்டற்ற மென்பொருட்கள்
முள்ளிவாய்க்கால்
முள்ளிவாய்க்கால் இலங்கை நாட்டின், வட மாகாணத்தில் முல்லைத்தீவு மாவட்டத்தின் கிழக்கில் அமைந்த கடற்கரை கிராமம். இக்கிராமம் கரைதுறைப்பற்று பிரிவு பிரதேச செயலாளரின் நிர்வாகத்தின் கீழ் உள்ளது. மே, 2009-இல், ஈழப் போரின் இறுதிக் கட்டம் இக்கிராமத்தில்தான் நிறைவுற்றது. இறுதிப் போரின் போது நாற்பதாயிரம் பொதுமக்கள், சிங்கள இராணுவத்தால் படுகொலை செய்யப்பட்டனர். படுகொலை செய்யப்பட்ட மக்களை நினைவு கூரும் வகையில் முள்ளிவாய்க்கால் நினைவு நாள் ஆண்டு தோறும் கடைப்பிடிக்கப்படுகிறது.
கடற்கரை
இவ்வூரின் வெண்மணற் கடற்கரை மனத்தைக் கொள்ளை கொள்ளும் அழகு நிறைந்தது.
2013 மகாராட்டிராவில் வறட்சி
2013 மகாராட்டிராவில் வறட்சி (2013 drought in Maharashtra) 2012 ஆம் ஆண்டு சூன் மாதம் முதல் செப்டம்பர் மாதம் வரையிலான காலங்களில் அதாவது பருவ மழை காலத்தில் இந்த பகுதியில் குறைவான மழைப்பொழிவையேப் பெற்றது. மகாராட்டிரா மாநிலத்தில் 2013 வறட்சி பொிய அளவில் ஏற்பட்டது. இது 40 ஆண்டுகளில் இப்பகுதியில் ஏற்பட்ட மிக மோசமான வறட்சியாக கருதப்படுகிறது. மகாராட்டிராவில் மிக மோசமான பஞ்சத்தால் பாதிக்கப்பட்ட இடங்கள் சோலாப்பூர், அகமது நகர், சாங்குலி, புனே, சாத்தாரா, பீடு மற்றும் நாசிக். மேலும் லாத்தூர், உஸ்மானாபாத், நாந்தேட், அவுரங்காபாத், ஜால்னா, ஜள்காவ் மற்றும் துளே மாவட்டங்கள் பஞ்சத்தால் பாதிக்கப்பட்ட மாவட்டங்கள் ஆகும்.
புவியியல் தாக்கம்
மகாராஷ்டிராவில் 7,896 கிராமங்கள் வறட்சியால் பாதிக்கப்பட்டுள்ளதாக 2013 சனவரியில் இந்திய அரசு தெரிவித்துள்ளது. மகாராட்டிராவில் பீமா ஆற்றுக்கு அருகிலுள்ள ஒரு பிராந்தியத்தில், 2013 ல் வறட்சிக்கு வழிவகுத்த ஆண்டுகள் சராசரி ஆண்டு மழையை விட குறைவாக பதிவாகியுள்ளன: 2011 ல், சராசரியை விட சற்றே குறைவாகவும், 2012 ல் 2003 ல் இருந்து மிகக் குறைவாகவும் இருந்தது. மே 2013 இல், மே 2005 முதல் மிகக் குறைந்த நிலத்தடி நீர் நிலைகள் பதிவாகியுள்ளன. முறையற்ற நீர்வள மேலாண்மையால் குறைந்த மழையும் நிலத்தடி நீரும் மோசமடைந்துள்ளதாகத் தெரிகிறது.
நிவாரணம்
இந்திய அரசு தனது பேரழிவு வரவுசெலவுத் திட்டத்தில் கிட்டத்தட்ட பாதியை நிவாரணப் பணிகளுக்காக ஒதுக்கியது. 1,663 கிராமங்களுக்கு 2,136 நீர் கொல்கலன்களில் நீர் வழங்க, அரசாங்கத்தின் அதிகாரமுள்ள அமைப்பின் குழு இந்திய ரூபாய் ₹12.07 பில்லியன் டாலர் அளவுக்கு நிவாரணத்திற்காக வழங்கியது. இருப்பினும், பட்டினியால் வாடும் கால்நடைகளின் எண்ணிக்கை அதிகரித்ததால், பற்றாக்குறையை தணிக்க, நீர் மற்றும் தீவனம் வழங்குவதற்காக விவசாயத் துறைக்கு மேலும் ரூபாய் ₹11.6 பில்லியன் ஒதுக்கீடு செய்யப்பட்டது. மகாராட்டிராவில் கரும்பு வளர்ப்பதற்கு விகிதாச்சார அளவு பயன்படுத்தப்படுவதால், நீர் ஒதுக்கீடு தொடர்பாக அரசாங்கத்தின் மீது விமர்சனங்கள் எழுந்தன. எதிர்கால வறட்சியைத் தடுக்க ஒழுங்குமுறை ஏதும் இல்லாததால் அரசாங்கமும் விமர்சிக்கப்பட்டது. வறட்சியைத் தொடர்ந்து, அணைகள், ஆறுகள் மற்றும் பிற உள்கட்டமைப்புகளின் பராமரிப்பை மேம்படுத்த அரசாங்கம் உறுதியளித்தது.
இலாப நோக்கற்ற பணிகள்
சோஹம் சவல்கர் மற்றும் ஆதித்யா சுரேகா ஆகியோரால் நடத்தப்படும் யுவா அறக்கட்டளை (முன்னர்: மகாராட்டிரா வறட்சி நிவாரண திட்டம்) வறட்சியை எதிர்கொள்ள உதவுவதற்காக இளைஞர்கள் தலைமையிலான ஒரு முயற்சியை முன்னெடுத்தது. அவர்கள் உணவு, நீர் மற்றும் தீவனங்களை விநியோகித்தனர். அத்துடன் கிராமங்களுக்கு நீர்த் தீர்வுகளை நிறுவ பி.வி.சி குழாய்கள் போன்ற பொருட்களையும் வழங்கினர். சூன் 2013இல், இந்திய தேவாலயங்களின் மனிதாபிமான மற்றும் மேம்பாட்டுக் குழுவான சர்ச் ஆக்ஸிலரி ஃபார் சோஷியல் ஆக்சன் (காசா) நன்கொடையாளர்களிடமிருந்து 264,504 அமெரிக்க டாலர்களை திரட்டுவதை நோக்கமாகக் கொண்டு நிவாரண முயற்சிகளுக்கு உதவுவதற்கான திட்டங்களை அறிவித்தது. கால்நடை தீவனம், உரம் மற்றும் விதைகள், விவசாய மற்றும் மாற்றுப் பயிர் பயிற்சி திட்டங்கள் மற்றும் நீர் மேலாண்மை மற்றும் பேரழிவு அபாயக் குறைப்பு விழிப்புணர்வை ஏற்படுத்துதல் ஆகியவை இதில் அடங்கும்.
ஊட்டச்சத்து, சுகாதாரம், நீர்
பால், எண்ணெய் விதைகள் மற்றும் பருத்தி உற்பத்தி தவிர விவசாய விளைச்சலில் கணிசமான குறைவு ஏற்பட்டுள்ளதால், உணவுப் பாதுகாப்பு ஒரு கவலையாக இருந்தது. 223 வீடுகளில் நடத்தப்பட்ட ஆய்வில், பதிலளித்தவர்களில் பாதிக்கும் மேற்பட்டவர்கள் துப்புரவுக்கான தண்ணீரைப் பெற்றுள்ளனர். அதே நேரத்தில் 66.4% பேரில் 83.8% பேர் கழிப்பறைகளை அணுகியுள்ளனர். தரத்தை விட நீர் அளவை வழங்குவதற்கு முன்னுரிமை வழங்கப்பட்டாலும், சோதனை செய்யப்பட்ட நீர் மாதிரிகள் நைட்ரேட்-நைட்ரஜன், அம்மோனியம்-நைட்ரஜன் மற்றும் குளோரைடுகளின் அனுமதிக்கப்பட்ட வரம்புகளுக்கு அப்பால் கண்டறியப்பட்டன.
மன ஆரோக்கியம்
விவசாயிகள் எதிர்கொள்ளும் பொருளாதார இழப்புகளின் மன அழுத்தம் மற்றும் சுமை காரணமாக, குறிப்பாக பருத்தி விளையும் பகுதிகளில், தற்கொலை விகிதம் 2011-2015 க்கு இடையில் அதிகரித்துள்ளது (1,495-2,016 இறப்புகள்). இருப்பினும், 2013 ஆம் ஆண்டில் இந்த போக்கு ஆண்டின் இரண்டாம் பாதியில் (1,298) போதுமான மழை காரணமாக தலைகீழாக மாறியது. ). 2012-2013 ஐத் தொடர்ந்து தொடர்ந்து வறட்சி போன்ற நிலைமைகளுடன், விவசாயிகள் மத்தியில் தற்கொலை தொடர்ந்து பேரழிவு விளைவைக் கொண்டிருக்கிறது. மகாராட்டிரா 'விவசாயிகளின் மயானம்' என்று அறியப்படுகிறது.
மற்றவை: இடம்பெயர்வு, கல்வி, பாலைவனமாக்கல் செயல்முறை
நீர் பற்றாக்குறை மற்றும் வேலை இழப்புடன், பருவகால மற்றும் நிரந்தர இடம்பெயர்வு அதிகரித்தது. பொதுவாக நகர்ப்புற நகரங்களை நோக்கி இது ஏற்பட்டது. ஐந்தாயிரம் தொழிலாளர்கள் மராத்வாடாவிலிருந்து மேற்கு மகாராஷ்டிராவுக்கு குடிபெயர்ந்தனர். நீர் சேகரிப்பு என்பது பொதுவாக பெண்கள் மற்றும் குழந்தைகளால் செய்யப்பட்டது. இது வறட்சி மற்றும் ஆண்களின் இடம்பெயர்வு ஆகியவற்றால் அதிகரித்தது. இதன் விளைவாக பள்ளியில் குழந்தைகளின் வருகை குறைகிறது. தொடர்ச்சியான வறட்சி உள்ளிட்ட பாலைவனமாக்கல் செயல்முறை நீண்டகால சமூகமாகும். இது எதிர்கால சமூகங்களையும் மனித ஆரோக்கியத்தையும் கடுமையாக பாதிக்கும்.
மேற்கோள்கள்
பகுப்பு:இந்தியாவில் பஞ்சம் பகுப்பு:மகாராட்டிர வரலாறு பகுப்பு:மகாராட்டிர வரலாறு (1947- தற்போதுவரை)
பெரும் இன அழிப்பு
right|thumb|300px|மே/ஜூன் 1944 இல் ஆஸ்ச்விட்ஸ் வதைமுகாமில் "தேர்வு" நடைபெறுகிறது. வலப்பக்கம் உள்ளவர்கள் அடிமை வேலைக்கும், இடப்பக்கத்தில் உள்ளவர்கள் வாயு அறைக்கும் அனுப்பப்படவுள்ளனர். இப்படம் ஹங்கேரியிலிருந்து யூதர்கள் கொண்டுவரப்படுவதைக் காட்டுகிறது. ஏர்ன்ஸ்ட் ஹாப்மன் அல்லது பேர்னாட் வால்ட்டர் பிடித்த படம். பெரும் இன அழிப்பு என்பது இரண்டாம் உலகப் போர்க் காலத்தில், 6 மில்லியன் ஐரோப்பிய யூதர்கள் ஜெர்மனியில் திட்டமிட்டுப் படுகொலை செய்யப்பட்ட நிகழ்வைக் குறிக்கப் பயன்படும் ஆங்கிலச் சொல்லான ஹாலோகோஸ்ட் (Holocaust) என்பதற்கு இணையாகப் பயன்படுத்தப்பட்டுள்ளது, இதனை சோகா என்றும் குறிப்பர். இது அக்காலத்தில் ஜேர்மனியில் ஆட்சியில் இருந்த, அடொல்ஃப் ஹிட்லரின் தலைமையிலான தேசிய சோசலிச ஜேர்மன் தொழிலாளர் கட்சியின் (நாஸி) இன அழிப்புக் கொள்கையின் ஒரு பகுதியாக கீழ் இடம்பெற்றது. யூதர்கள் தவிர வேறும் பிற இனத்தவர்களும், பிரிவினரும் கூடப் படுகொலை செய்யப்பட்டனர். இவர்களுள், ஜிப்சிகள், சோவியத் ஒன்றியத்தவர் மற்றும் சோவியத் போர் கைதிகள், பொதுவுடமைவாதிகள், போல் இனத்தவர், பிற சிலாவிய மக்கள், ஊனமுற்றோர், தன்னினச் சேர்க்கையாளர், அரசியல் எதிரிகள், மாறுபட்ட சமயக்கருத்துக் கொண்டவர்கள், யூஹோவா சாட்சியாளர் என்போரும் அடங்குவர். பல அறிஞர்கள் பெரும் இன அழிப்பு என்னும் போது மேற்படி எல்லாப் பிரிவினரையும் சேர்த்துக் கொள்ளாமல் யூதர்களின் படுகொலையை மட்டுமே குறிப்பர். ஜேர்மன் அரசு இதனை "யூதர் பிரச்சினைக்கான இறுதித் தீர்வு" என வர்ணித்தது. நாஸி ஜேர்மனியில் இவ்வாறு படுகொலை செய்யப்பட்ட எல்லாப் பிரிவினரதும் மொத்தத் தொகை 9 தொடக்கம் 11 மில்லியன் வரை இருக்கலாம் எனக் கருதப்படுகிறது.
இத் தொல்லைகளும் படுகொலைகளும் ஜேர்மனியின் அரசினால் பல படிகளில் நிறைவேற்றப்பட்டன. யூதர்களைக் குடிமக்கள் சமூகத்திலிருந்து விலக்கும் சட்டம் இரண்டாம் உலகப் போர் தொடங்குவதற்கு நீண்ட காலத்துக்கு முன்னரே இயற்றப்பட்டது. வதைமுகாம்கள் அமைக்கப்பட்டு, அங்கே கொண்டு வரப்படுபவர்கள் களைப்பாலும், நோயாலும் இறக்கும்வரை அடிமைகளாக வேலை வாங்கப்பட்டனர். கிழக்கு ஐரோப்பாவில் புதிய பகுதிகளைக் கைப்பற்றிய ஜெர்மனி, சிறப்புப் படையணிகள் மூலம், யூதர்களையும், அரசியல் எதிரிகளையும் கொன்று குவித்தது. யூதர்களும், ரோமாக்களும் நெருக்கடியான பகுதிகளில் அடைத்து வைக்கப்பட்டுப் பின்னர் அங்கிருந்து சரக்குத் தொடர்வண்டிகள் மூலம் நூற்றுக் கணக்கான மைல்கள் தொலைவில் இருந்த கொலை முகாம்களுக்குக் கொண்டு செல்லப்பட்டனர். பலர் வழியிலேயே இறந்து போயினர். எஞ்சியோர் நச்சுவாயு அறைகளுள் அடைத்துக் கொல்லப்பட்டனர். அக்கால ஜேர்மனியின் அதிகார அமைப்பின் ஒவ்வொரு பிரிவும் இக் கொலை நடவடிக்கைகளில் ஈடுபட்டிருந்தன. ஜெர்மனி ஒரு இனப்படுகொலை அரசாக விளங்கியது என ஓர் அறிஞர் குறிப்பிட்டார்.
1941 இலிருந்து 1945 வரை, யூதர்கள் ஒரு இனப்படுகொலை மூலம் திட்டமிட்டு கொலை செய்யப்பட்டனர்; இது ஐரோப்பாவின் பிற மக்களிடையே நடைபெற்ற அடக்குமுறை மற்றும் படுகொலை நிகழ்வுகளின் ஒரு பகுதியாக நிகழ்ந்தது. சுத்ஸ்டாப்பெல் ஒருங்கிணைப்பின் கீழ், நாட்சி கட்சியின் உயர் தலைமையின் வழிகாட்டல்கள் உடன், செருமனி அரசின் அதிகார மையத்தின் ஒவ்வொரு பகுதியும் செருமனி ஆக்கிரமிப்பு ஐரோப்பா முழுவதும் நடைபெற்ற பெரும் படுகொலைகளை நடத்துவதில் மற்றும் ஏற்பாடுகள் செய்வதில் ஈடுபட்டு வந்தது. இந்த நிகழ்வுகள் நாட்சி செருமனிக்குள், அதன் நேச நாடுகளின் கட்டுப்பாட்டின் கீழ் இருந்த பகுதிகளிலும் நிகழ்ந்தது. பெரும் மனித உரிமை மீறல்களை நிகழ்த்தும் நோக்குடன் 42,500க்கும் மேற்பட்ட தடுப்பு முகாம் வசதிகள் பயன்படுத்தப்பட்டன. பெரும் இன அழிப்பு செயலில் ஈடுபட்டவர்களாக 200,000க்கும் அதிகமான நபர்கள் கணக்கிடப்பட்டுள்ளனர்.
இந்த இன அழிப்பை நடைமுறைப்படுத்துவது ஒவ்வொரு படியாக, "யூதர்களின் கேள்விக்கு இறுதியான தீர்வு" என்று கூறப்பட்ட அழிப்புக் கொள்கையையின் படி நிகழ்ந்தது. இட்லர் ஆட்சிப் பொறுப்பேற்றதிலிருந்து, செருமானிய அரசு யூதர்கள் குடிமைச் சமூகத்திலிருந்து வெளியேற்றுவதற்கான சட்டங்களை நிறைவேற்றியது, அதில் குறிப்பிடத்தக்கது நியூரம்பெர்க் சட்டம் 1935. 1933 இல் தொடங்கி நாட்சிகள் வதை முகாம் வலைப்பின்னல்களை அமைக்கத் தொடங்கினர். 1939 இல் போர் தொடங்கிய பிறகு செருமானிய மற்றும் வெளிநாட்டு யூதர்கள் போர்கால முகாம்களில் கூட்டம் கூட்டமாக அடைக்கப்பட்டனர். 1941 இல் செருமானி கிழக்கில் புதிய பகுதிகளைக் கைப்பற்றிய பிறகு எல்லா யூத எதிர்ப்பு செயல்களும் அதிகமாகியது. சிறப்பு துணை இராணுவப் படையினரான ஈன்சாட்சுகுரூப்பன் ஓராண்டிற்குள் 2 மில்லியன் யூதர்கள் வரை பெரும் துப்பாக்கிச் சூடுகள் மூலம் படுகொலை செய்தனர். 1942 இன் நடுப்பகுதியில், பாதிக்கப்பட்டவர்கள் தொடர்ந்து சரக்கு தொடருந்துகள் மூலம் வதை முகாம்களுக்கு கடத்தப்பட்டனர். பயணத்தின் கொடுமையைத் தாங்கி உயிர் பிழைத்தவர்கள் புகை அரங்குகளில் திட்டமிட்டு கொல்லப்பட்டனர். இது ஐரோப்பால் 1945 ஏப்ரல் - மேயில் இரண்டாம் உலகப்போர் முடிவு வரை தொடர்ந்தது.
சொற்பிறப்பியல் மற்றும் வேறு பெயர்கள்
ஹோலகோஸ்ட்டு (பெரும் இன அழிப்பு) என்ற சொல் கிரேக்க சொல்லான ஓலக்கோசுட்டசு என்ற சொல்லிலிருந்து வருகிறது, இது கடவுள்களுக்கு அழிக்கப்படும் விலங்கு படையலைக் குறிக்கிறது, அந்த நிகழ்வில் முழு விலங்கும் எரிக்கப்பட்டு கடவுளுக்கு படைக்கப்படுகிறது. பின்னர் இது பெரும் அளவில் மக்களை படுகொலை செய்யும் நிகழ்வுகளைக் குறிக்கப் பயன்படுத்தப்பட்டது. சோகா என்று சொல்லிற்கு, "பேரழிவு" என்பது பொருளாகும் இது 1940களில் ஆரம்பத்தில் பெரும் இன அழிப்பைக் குறிக்கும் ஈப்ரூ மொழிச் சொல்லாகப் பயன்படுத்தப்பட்டு வருகிறது.
ஹோலகோஸ்ட்டு (பெரும் இன அழிப்பு) என்பது 1950களில் வரலாற்று ஆய்வாளர்களால் ஈப்ரூ மொழி சொல்லான சோகோ என்பதன் மொழிபெயர்ப்பாக யூத இனப்படுகொலையைக் குறிப்பாக சுட்டிக் காட்டுவதற்கு பயன்படுத்தப்பட்டது. ஹோலகோஸ்ட்டு என்ற பெயரிலான தொலைக்காட்சி தொடர் இச்சொல்லை யூத படுகொலையைக் குறிக்கும் பொதுவான சொல்லாக அமெரிக்க ஐக்கிய நாடுகள் முழுவதும் மாற்றியது என்று கூறப்படுகிறது. ஆனால் பாதிக்கப்பட்டவர்களில் நோக்குடன் பெரும் இன அழிப்பு என்பது யூதர்களைத் தவிர பல இன அழிவுகளையும் குறிக்கும் அதே வேளையில், சோகோ என்னும் சொல்லானது யூத இன அழிப்பைக் குறிப்பாக சுட்டிக் காட்டுகிறது.
நாட்சி இனப்படுகொலையைக் குறிக்க "யூதர்களின் கேள்விக்கு இறுதித் தீர்வு" அல்லது "இறுதித் தீர்வு" என்ற சொற்றொடரைப் பயன்படுத்தினர்.
லீகி
லீகி (Luik, ; Lüttich, ) பெல்ஜியம் நாட்டின் வல்லோனியா மண்டலத்தில் உள்ள கிழக்கு எல்லை புற மாகாணம் ஆகும். இதன் எல்லைகள் முறையே (வடக்கில் இருந்து கடிகார முள் வலம் சுற்றாக) நெதர்லாந்து, ஜெர்மனி, லக்சம்பர்க் நாடுகளுடனும் லக்சம்பர்க் (பெல்ஜியம்), நாமுர், வல்லோனியா பிராபர்ன்ட், பிளமிஸ் பிராபர்ன்ட் மற்றும் லிம்பர்க் முதலிய பெல்ஜியம் நாட்டின் மாகாணங்களுடன் கொண்டுள்ளது.
மேற்கோள்
பகுப்பு:பெல்ஜியத்தின் மாகாணங்கள்
திருநெல்வேலி நகர் சங்கிலி பூதத்தான் கோயில்
திருநெல்வேலி நகர் சங்கிலி பூதத்தான் கோயில் தமிழ்நாட்டில் திருநெல்வேலி மாவட்டம், திருநெல்வேலி நகர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சங்கிலிபூதத்தான் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
ஈரோடு ஊராட்சி ஒன்றியம்
ஈரோடு ஊராட்சி ஒன்றியம், தமிழ்நாட்டின் ஈரோடு மாவட்டத்தில் உள்ள பதினான்கு  ஊராட்சி ஒன்றியங்களில் ஒன்றாகும். ஈரோடு ஊராட்சி ஒன்றியம், பதின்னொன்று  ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் ஈரோட்டில் இயங்குகிறது.
திருநெல்வேலி நகர் சங்கிலி பூதத்தான் கோயில்
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஈரோடு ஊராட்சி ஒன்றியம்
மேற்கோள்கள்
பகுப்பு:ஈரோடு மாவட்ட ஊராட்சி ஒன்றியங்கள்
சாமிப்பட்டி
இந்தியா,தமிழ்நாடு,தஞ்சாவூர் மாவட்டம் ,ஒரத்தநாடு தாலுக்காவில் சாமிப்பட்டி என்ற கிராமம் உள்ளது.
சாமிப்பட்டியில் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை- 704. ஆண்கள்- 365 மற்றும் பெண்கள்- 339. பாலின விகிதம் 92.9  பெண்களுக்கு 100 ஆண்கள் . கல்வியறிவு விகிதம்  71.9% ஆக உள்ளது..
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
கொண்டத்தூர் ஊராட்சி
கொண்டத்தூர் ஊராட்சி (Kondathur Gram Panchayat), தமிழ்நாட்டின் மயிலாடுதுறை மாவட்டத்தில் உள்ள செம்பனார் கோயில் வட்டாரத்தில் அமைந்துள்ளது. இந்த ஊராட்சி, சீர்காழி சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2379 ஆகும். இவர்களில் பெண்கள் 1178 பேரும் ஆண்கள் 1201 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆலிவர் தோரே
வெளி இணைப்புகள்
பகுப்பு:வாழும் நபர்கள் பகுப்பு:அண்டவியலாளர்கள் பகுப்பு:அமெரிக்க வானியலாளர்கள் பகுப்பு:அமெரிக்க அண்டவியலாளர்கள்
பாபநாசம் (தஞ்சாவூர் மாவட்டம்)
பாபநாசம் (Papanasam)  இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டம், பாபநாசம் வட்டம் மற்றும் பாபநாசம் ஊராட்சி ஒன்றியம் ஆகியவற்றின் நிர்வாகத் தலைமையிடமும், தேர்வுநிலை பேரூராட்சியும் ஆகும். பாபநாசம் என்னும் சொல்லின் பொருள் பாவங்களை ஒழிக்குமிடம் என்பதாகும்.
பெயர்க் காரணம்
இராவணனை அழித்த இராமர், இலட்சுமணன், அனுமன், சீதை ஆகியோருடன் ஊர் திரும்பிக் கொண்டிருந்தார். அப்போது தங்களை ஏதோ தோசம் பின்தொடர்வது போல் உணர்ந்தார். கரன், தூசன் ஆகியோரை கொன்ற பிரம்மகத்தி தோஷமே என்றறிந்தார். அப்போது ஒரு வில்வ மரத்தடியைக் கண்டார். அங்கே குடமுருட்டி ஆறு ஓடிக்கொண்டிருந்தது. தோஷம் விலக சிவபூசை செய்வதே உத்தமம் என்று எண்ணினார். அனுமன் உடனே காசியில் இருந்து லிங்கம் கொண்டுவர பறந்து சென்றார். அதற்குள் சீதாபிராட்டி தன் கரங்களினாலேயே மணலில் அநேக லிங்கங்களைபிடித்து வைத்தார்.
அனுமன் காசியிலிருந்து கொண்டு வந்த லிங்கத்தை வெளிப்பிரகாரத்தில் வைத்துவிட்டு உள்ளே வந்ததும் ­லவரைக்கண்டு தான் கொண்டுவந்த லிங்கத்தை தான் ­மூலவராக நிறுவ வேண்டும் என்ற ஆணவத்துடன் ­லவரை தன் வாலினால் கட்டி இழுக்க, வால் அறுந்து வடக்கே சென்று விழுந்தார். (இவ்விடம் வாலறுந்த நல்லூர் அல்லது அனுமான் நல்லூர் என்று அழைக்கப்படுகிறது). அனுமான் மீது பரிவு கொண்ட இராமர், இந்த 107 சிவலிங்கங்களை வழிபட்டாலும், 108வது லிங்கமான அனுமத்லிங்கத்தையும் வழிபட்டு, அம்பாளையும் வழிபட்டாலே முழு பலனும் பெற்று தோஷம் நீங்கும் என்று கூறுகிறார்.
அந்நாள் முதல் “மனிதப் பிறவியில் இராமபிரானின் பாவம் அகல காரணமான இத்தலம் பாபவிநாசம் என்று அழைக்கப்படும்” என்று அருள்வாக்கு அருளினார். பாபவிநாசம் என்ற பெயர் நாளடைவில் பாபநாசம் என்று மருவி விட்டது.
உத்திரம் திருநாள் மார்த்தாண்ட வர்மா
வஞ்சிபால உத்திரம் திருநாள் மார்த்தாண்டவர்மா என்பவர் குலசேகரர் பரம்பரையில் வந்த திருவாங்கூர் அரசராவார். பத்தொன்பதாம் நூற்றாண்டில் திருவிதாங்கூர் அரசராக விளங்கியவர். கேரள சங்கீதத்தின் சக்கரவர்த்தியாயிருந்த சுவாதி திருநாள் அரசரின் தம்பி இவர். சுவாதி திருநாள் இறந்தபின் அரசரானார்.
பாபநாசம் (தஞ்சாவூர் மாவட்டம்)
அமைவிடம்
தஞ்சாவூர் நகரிலிருந்து 25 கிலோமீட்டர் தொலைவிலும் கும்பகோணம் நகரிலிருந்து 15 கிமீ; தஞ்சாவூர் 25 கிலோமீட்டர் தொலைவிலும்  பாபநாசம் உள்ளது. கும்பகோணம் நகரத்தின் வியாபாரத் துணை நகரமாகவும் பாபநாசம் கருதப்படுகிறது.
உத்திரம் திருநாள் மார்த்தாண்ட வர்மா
சான்றுகள்
பகுப்பு:1814 பிறப்புகள் பகுப்பு:1860 இறப்புகள் பகுப்பு:திருவிதாங்கூர் மன்னர்கள்
பாபநாசம் (தஞ்சாவூர் மாவட்டம்)
பேரூராட்சியின் அமைப்பு
11.51 சதுர கிலோமீட்டர் பரப்பு கொண்ட பாபநாசம் 15 வார்டுகளும் 108 தெருக்களும் கொண்ட ஒரு பேரூராட்சியாக வகைப்படுத்தப்படுகிறது. மேலும் இப்பேரூராட்சி பாபநாசம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்படுகிறது.
புவியியல்
10.9333°வடக்கு 79.2833°கிழக்கு என்ற அடையாள ஆள்கூறுகளில் பாபநாசம் புவியியல் முறையில் அமைந்துள்ளது. கடல் மட்டத்திலிருந்து 22 மீட்டர் (72 அடி) உயரத்தில் இவ்வூர் உள்ளது. மேலும் கோப்பென் காலநிலை வகைப்பாடு கொண்டதாகவும் பாபநாசத்தின் காலநிலை வகைப்படுத்தப்படுகிறது. இதன்படி இங்கு வெப்பமண்டல வறட்சியும் குளிரும் நிலவுகின்றன
காவிரி, திருமலைராஜன், அரசலாறு மற்றும் குடமுருட்டி ஆகிய நான்கு ஆறுகளும் இவ்வூரின் வழியே பாய்கின்றன.
முக்கிய இடங்கள்
இவற்றைத் தவிர புனித அந்தோனியார் ஆலயம் ஒன்றும் சின்னக்கடைத் தெருவில் பெரிய பள்ளிவாசல் ஒன்றும் அமைந்துள்ளன.
போக்குவரத்து
கும்பகோணம் - தஞ்சாவூர் சாலையில் பாபநாசம் அமைந்து இருப்பதால் பயணத்திற்கான பேருந்து வசதிகள் எந்நேரமும் இருக்கும். மேலும் பாபநாசத்திற்கு திருவையாறில் இருந்தும் பேருந்து வசதி உள்ளது.
தொடர்வண்டி நிலையம்
பாபநாசம் தொடர்வண்டி நிலையம் கும்பகோணத்திற்கும் தஞ்சாவூருக்கும் இடையில் உள்ளது. பாபநாசம் நகரின் எல்லைக்குள் மூன்று அடுத்தடுத்த ரயில் நிலையங்கள் உள்ளன. அவை பண்டாரவாடை, அய்யம்பேட்டை மற்றும் பசுபதிகோயில். முன்பதிவு நேரம்
பாபநாசம் அருகில் உள்ள வானூர்தி நிலையம் திருச்சி பன்னாட்டு வானூர்தி நிலையம்
வெளி இணைப்புகள்
பகுப்பு:தஞ்சாவூர் மாவட்டத்தில் உள்ள பேரூராட்சிகள்
தமிழ்நாட்டில் தேர்தல்கள்
தமிழ்நாட்டில் சட்டமன்றம், இந்திய நாடாளுமன்றம், உள்ளாட்சி அமைப்புகள் போன்றவற்றுக்கு தேர்தல்கள் நடத்தப்படுகின்றன.
நேரடித் தேர்தல்
தமிழ் நாடு மாநிலத்தில் பொதுத் தேர்தலாகிய தமிழ் நாடு சட்டப்பேரவை மற்றும் மக்களவைத் தேர்தல்கள் மாநிலத் தலைமைத் தேர்தல் அலுவலரின் மேற்பார்வையிலும் உள்ளாட்சித் தேர்தல்கள் மாநிலத் தேர்தல் ஆணையத்தின் மேற்பார்வையிலும் என இருத் தேர்தல்கள் நேரடித் தேர்தல்களாக நடைபெறுகின்றன.
மறைமுகத் தேர்தல்
இது தவிர மறைமுகத் தேர்தலாக மாநிலங்களவை உறுப்பினர்களின் தேர்தல் மற்றும் குடியரசுத தலைவர் மற்றும் குடியரசுத் துணைத் தலைவர் தேர்தல்கள் தலைமைத் தேர்தல் அலுவலரின் மேற்பார்வையில் நடைபெறுகின்றன. உள்ளாட்சியிலும் மறைமுகத் தேர்தல்கள் மாநிலத் தேர்தல் ஆணையரால் நடத்தப் பெறுகின்றன.
மையப்படுத்தப்பட்ட நவகோண எண்
கணிதத்தில் மையப்படுத்தப்பட்ட நவகோண எண் (centered nonagonal number) என்பது மையப்படுத்தப்பட்ட பலகோண எண்களில் ஒரு வகையாகும். தரப்பட்டப் புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு நவகோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு  மையப்படுத்தப்பட்ட நவகோண எண்ணாகும். ஒரு அடுக்கிலுள்ள நவகோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் நவகோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.
n -ஆம் மையப்படுத்தப்பட்ட நவகோண எண் காணும் வாய்ப்பாடு:
இவ்வாய்ப்பாட்டைப் பின்வருமாறு மாற்றியமைக்கலாம்:
இதிலிருந்து n -ஆம் மையப்படுத்தப்பட்ட நவகோண எண், (n−1)-ஆம் முக்கோண எண்ணின் 9 மடங்கை விட ஒன்று அதிகமென அறியலாம்.
இதை விடவும் எளிய தொடர்பு முக்கோண எண்களுக்கும் மையப்படுத்தப்பட்ட நவகோண எண்களுக்குமிடையே உள்ளது. ஒவ்வொரு மூன்றாவது முக்கோண எண்ணும் ஒரு மையப்படுத்தப்பட்ட நவகோண எண்ணாக இருக்கும்.
முதல் மையப்படுத்தப்பட்ட நவகோண எண்கள் சில:
பின்வரும் செவ்விய எண்கள் மையப்படுத்தப்பட்ட நவகோண எண்களாக இருப்பதைக் காணலாம்:
1850 -ல் கணிதவியலாளர் பொல்லாக், ஒவ்வொரு இயல் எண்ணும் அதிகபட்சம் 11 மையப்படுத்தப்பட்ட நவகோண எண்களின் கூட்டுத்தொகையாக அமையும் என்று கூறியது (நிரூபணம் இல்லாமல்) சரியானது என்றோ அல்லது தவறானது என்றோ நிரூபிக்கப்படவேயில்லை.
பகுப்பு:வடிவ எண்கள்
ரஷ்ய தேசிய நூலகம்
நிறுவுதல்
இம்பீரியல் பொது நூலகம் 1795 ஆம் ஆண்டில் பேரரசர் கேத்தரின் என்பவரல் நிறுவப்பட்டது. இது வார்சாவில், பிஷப் சாலுஸ்கி என்பவரால் கட்டப்பட்ட புகழ்பெற்ற போலிஷ் தேசிய நூலகத்தின் அடிப்படையில்தான் அமைக்கப்பட்டது, இது 1794 ஆம் ஆண்டில் போலந்து பிரிவினையின்போது ரஷ்யர்களால் கைப்பற்றப்பட்டது.
ரஷ்யாவில் ஒரு பொது நூலகம் என்ற யோசனை 18 ஆம் நூற்றாண்டின் முற்பகுதியில் உருவானது. ஆனால் ரஷ்யாவிற்கு ஞானோதயம் வரும் வரையில் உருவாகவில்லை. ஒரு ரஷ்ய பொது நூலகத்தின் திட்டம் 1766 ஆம் ஆண்டில் கேத்தரினுக்கு சமர்ப்பிக்கப்பட்டது, ஆனால் பேரரசி தான் இறப்பதற்கு 18 மாதங்கள் இருக்கும் வரையில், அதாவது 27 மே 1795 ஆம் தேதி வரையில் அனுமதி வழங்கவில்லை. நூலகக் கட்டிடம் அமைப்பதற்கான இடம் நிவஸ்கி அவன்யு மற்றும் சதாவோயா தெரு மூலையில், ரஷ்ய பேரரசின் தலைநகர் மத்தியில் அமைக்கப்பட்டது. கட்டுமான வேலை உடனடியாக ஆரம்பிக்கப் பட்டு கிட்டத்தட்ட பதினைந்து ஆண்டுகள் வரை நீடித்தது. இந்த கட்டிடத்தை வடிவமைத்தவர் யோகோர் சோகோலோவ் (1796-1801 ஆண்டுக்குள் கட்டப்பட்டது) ஒரு நியோகாசியல் பாணியில் வடிவமைக்கப்பட்டது.
நூலகத்தின் ஆரம்பம் என்பது போலந்து-லிதுவேனிய நாடுகளின் பொதுநலவாய வெளிநாட்டு மொழி துறையின் சாலுஸ்கி நூலகத்தினை (420,000 தொகுதிகள்) ரஷ்ய அரசாங்கத்தால் பகுதியளவில் பறிமுதல் செய்யப்பட்டது, ஆனால் கைபற்றப்பட்ட பல தொகுதிகள், ரஷ்ய வீரர்கள் இலாபத்திற்கு விற்றனர். 1921 ஆம் ஆண்டில் ரஷ்ய SFSR ஆல் நூலகத்தில் இருந்த சில போலிஷ் மொழி நூல்கள் (சுமார் 55,000 தலைப்புகள்) போலந்துக்கு ரஷ்யா திருப்பி அனுப்பியது.
நூலகம் ஆரம்பித்த ஐந்து ஆண்டுகளுக்கு பிறகு, நூலகம் காம்டே மேரி-காபிரியேல்-ஃப்ளோரண்ட்-ஆகஸ்டே டி குயிகுல்-கோபியரால் நடத்தப்பட்டது. நூலகங்களின் பகுப்புகள் விசேஷமாக தொகுக்கப்பட்ட கையேட்டின் படி நூல்கள் ஒழுங்கமைக்கப்பட்டன. 1810 ஆம் ஆண்டில், ரஷ்யாவின் பேரரசர் முதலாவது (I) அலெக்ஸாண்டர் நூலகச் சட்டத்தை ஒப்புக் கொண்டார், ரஷ்யாவில் அனைத்து அச்சிடப்பட்ட விஷயங்களுக்கான இரண்டு சட்ட பிரதிகள் நூலகத்தில் வைக்கப்பட்டது.
19 ஆம் நூற்றாண்டின் முதல் தசாப்தத்தில் நூலகத்தை நிர்வகித்த கவுண்ட் அலெக்சாண்டர் ஸ்ட்ரோகோனோவின் கீழ், ரோஷிகா திட்டம் ஆரம்பிக்கப்பட்டது, இந்த திட்டத்தின் மூலம் ரஷ்யாவில் வந்தசேரும் வெளிநாட்டு புத்தகங்களின் ஒரு பரந்த தொகுப்பு உள்ளது. மிக மதிப்புமிக்க பொக்கிஷங்களில் சில, அதாவது ஓஸ்ட்ரோமின் நற்செய்தி என்ற புத்தகம் ஸ்லாவோனிக் தேவாலயத்தில், பழைய கிழக்கு ஸ்லாவிக் மொழியில் எழுதப்பட்ட முந்தைய புத்தகம் (இது ரஷ்ய மொழியில் இறுதியில் மொழி பெயர்கப்பட்டு உருவானது) மற்றும் ரஷ்ய முதன்மை காலவரிசை வரலாறான ஹைபியன் கோடெக்ஸ். போன்றவைகள் ஸ்ட்ரோகோனோவால் இந்நூலகத்தில் பாதுகாக்கப்பட்டது.
மேற்கோள்கள்
பகுப்பு:தேசிய நூலகங்கள்
உழைக்கும் கரங்கள்
உழைக்கும் கரங்கள் 1976 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எம். ஜி. ஆர், லதா மற்றும் பலரும் நடித்திருந்தனர்.
சூறாவளி ஈசாக்கு (2012)
சூறாவளி ஈசாக்கு (Hurricane Isaac) என்பது மேற்கு புளோரிடா பன்கன்டல், அலபாமா, மிசிசிப்பி, லூசியானா உள்ளிட்ட அமெரிக்காவின் தென் குடா கரையினை தாக்கிய புயல் தாழமுக்கமாகும். 2012 அத்திலாந்திக் சூறாவளி காலநிலையில் ஒன்பதாவது சூறாவளியும், ஒன்பதாவது பெயரிடப்பட்ட புயலுமாகிய ஈசாக்கு ஆகஸ்டு 21 கிழக்கு சிறிய அண்டிலிசுலிருந்து சூறாவளி அலைகளினால் உருவாகி, பின்னர் அடுத்த நாள் சூறாவளி புயலாக உருவாகியது. இச்சூறாவளி லா எசுப்பானியோலா, கூபா ஆகிய இடங்களை பெரும் சூறாவளிப் புயலாகக் கடந்து, மெக்சிகோ வளைகுடாவினை அடைந்ததும் குறைந்தது 29 பேரைக் கொன்றது. ஈசாக்கு 28 ஆகஸ்து காலையில் சூறாவளி நிலையை அடைந்தது.
வெளியிணைப்புகள்
பகுப்பு:சூறாவளிகள் பகுப்பு:அமெரிக்காவில் ஏற்பட்ட புயல்கள் பகுப்பு:2012 நிகழ்வுகள்
உழைக்கும் கரங்கள்
மேற்கோள்கள்
பகுப்பு:1976 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:பண்டரிபாய் நடித்த தமிழ்த் திரைப்படங்கள்
புதையல் (1997 திரைப்படம்)
ஒலிப்பதிவு
புதையல் திரைப்படத்திற்கு வித்யாசாகர் இசையமைத்தார். பாடல்களை வைரமுத்து எழுதியுள்ளார்.
சைனாபு அன்சாரி கொலை
சைனாபு அமின் அன்சாரி (Murder of Zainab Ansari  ஃப்; c. 2010 -ஜனவரி 2018) ஏழு வயது பாக்கித்தானிய பெண், தனது சொந்த ஊரான பஞ்சாபில் உள்ள கசூரில், 4 ஜனவரி 2018 அன்று குர்ஆன் பாராயண வகுப்புகளுக்கு சென்று கொண்டிருந்தபோது கடத்தப்பட்டார். அவளது உடல் 9 ஜனவரி 2018 அன்று லாகூர் நகருக்கு அருகிலுள்ள குப்பை அகற்றும் இடத்திற்குள் கண்டறியப்பட்டது; பிரேத பரிசோதனை அறிக்கையில், இவர் கழுத்தை நெரித்து கொல்வதற்கு முன், பலமுறை பாலியல் பலாத்காரம் செய்யப்பட்டு சித்திரவதை செய்யப்பட்டது கண்டுபிடிக்கப்பட்டது அவரது கற்பழிப்பு நிகழ்த்தியவனும், கொலைகாரனுமான, 24 வயதான இம்ரான் அலி, கைது செய்யப்பட்டு ஒரு தொடர் கொலைகாரராக அடையாளம் காணப்பட்டார். குறைந்தது ஏழு முன் குமரப்பருவப் பெண்களை இவர் கொலை செய்துள்ளார்.
அன்சாரியின் கொலை பாக்கித்தான் முழுவதும் பரவலான எதிர்ப்புகளையும் சீற்றத்தையும் தூண்டியது, இறுதியில் பாக்கித்தானின் முதல் தேசிய குழந்தை பாதுகாப்புச் சட்டம், ஜைனாப் எச்சரிக்கை மசோதா (அமெரிக்காவில் உள்ள AMBER எச்சரிக்கை அமைப்பைப் போன்றது) நிறைவேற்றப்பட்டது. சிறுவர் துன்புறுத்தலில் குற்றம் சாட்டப்பட்ட எந்தவொரு நபரும் குறைந்தபட்சம் கட்டாயமாக ஆயுள் தண்டனை அனுபவிக்க வேண்டும் என்றும், ஒரு குழந்தை காணாமல் போனதாக அறிவிக்கப்பட்ட இரண்டு மணி நேரத்திற்குள் இதுபோன்ற வழக்குகளை விசாரிப்பதில் ஏதேனும் தேவையற்ற தாமதத்தை ஏற்படுத்தும் சட்ட அமலாக்க அதிகாரிகளுக்கு எதிராக சட்ட நடவடிக்கை எடுக்கவும் மசோதா அறிவுறுத்துகிறது.
நிகழ்வு
அன்சாரியின் பெற்றோர் உம்ரா செய்வதற்காக சவுதி அரேபியாவில் இருந்தபோது, அவள் மாமாவுடன் தற்காலிகமாக வாழ்ந்தபோது இந்த சம்பவம் நடந்தது. ஜனவரி 4, 2018 அன்று, அவள் வீட்டிற்கு அருகிலுள்ள குர்ஆன் வகுப்பிற்கு செல்லும் போது காணாமல் போனார். அவரது மாமா, முகம்மது அட்னான், கசூர் மாவட்ட காவல் துறை அலுவலகத்தில் புகார் செய்தார். மூடிய-மின்சுற்று தொலைக்காட்சி நிகழ்படக் காட்சிகளைப் பார்த்த போது வெள்ளை உடை அணிந்த நபர் ஒருவர் கசூரில் உள்ள பீரோவாலா சாலையில் நடந்து செல்வது பதிவாகியுள்ளது.அவரது உடல் பின்னர் 9 ஜனவரி 2018 அன்று சாபாஸ் கான் சாலையில் உள்ள குப்பை அகற்றும் இடத்தில் கண்டுபிடிக்கப்பட்டது. பிரேத பரிசோதனை அறிக்கையில் அவள் கழுத்தை நெரித்து கொலை செய்யப்படுவதற்கு முன்பு பாலியல் பலாத்காரம் செய்யப்பட்டு சித்திரவதை செய்யப்பட்டது உறுதி செய்யப்பட்டது.
எதிர்ப்புகள்
அன்சாரி பாலியல் வன்கலவி மற்றும் கொலைக்கு முன்னர், பஞ்சாப் மாகாணம் பல குழந்தைப் புணர்வு வழக்குகள் நடந்துள்ளது. உள்ளூர் சட்ட அமலாக்கம் செயலற்றது மற்றும்/அல்லது மறைக்கும் முயற்சிகளில் கவனம் செலுத்துகிறது என்று குற்றம் சாட்டப்பட்டது. அன்சாரி படுகொலையைத் தொடர்ந்து, ஆர்ப்பாட்டங்கள் பல முக்கிய நகரங்கள் முழுவதும் நடத்தப்பட்டன பாக்கிஸ்தான், தலைநகர் இஸ்லாமாபாத், உட்பட பல இடங்களில்  இது ஸல் மெழுகுவர்த்தி ஏந்திய அமைதிப் போராட்டங்களிலும், வாகனங்கள் எரித்தல், சாலைகள் தடை செய்தல் போன்ற வன்முறைகளும் நடந்தது. ஆர்ப்பாட்டக்காரர்களுக்கும் காவல்துறையினருக்கும் இடையே பல மோதல்கள் நிகழ்ந்தன; காவல் நிலையத்திற்குள் நுழைந்த இரண்டு பேர் கொல்லப்பட்டனர். கசூரில் போராட்டக்காரர்கள் மீது துப்பாக்கிச் சூடு நடத்தியதாகக் கூறப்படும் நான்கு காவல்துறையினர் கைது செய்யப்பட்டு விசாரணையில் உள்ளனர்.
சான்றுகள்
பகுப்பு:பாக்கித்தானில் வன்கலவி
குவாங்சூ நகரம்
குவாங்சூ (ஆங்கிலம் : Gwangju ) இது தென் கொரியாவின் ஆறாவது பெரிய நகரம் ஆகும். இது மத்திய அரசின் உள்துறை அமைச்சரின் நேரடி கட்டுப்பாட்டின் கீழ் நிறுவப்பட்ட பெருநகர நகரமாகும். 2005 ஆம் ஆண்டில் முவான் நகரத்தில் உள்ள தெற்கு கிராமமான நாமக்கிற்கு மாகாண அலுவலகம் மாற்றப்படும் வரை இந்த நகரம் தெற்கு ஜியோல்லா மாகாணத்தின் தலைநகராக இருந்தது. கிமு 57 இல் இந்த நகரம் நிறுவப்பட்டது. கொரிய முப்பேரரசு காலங்களில் இது பேக்சியின் நிர்வாக மையங்களில் ஒன்றாகும். 1929 ஆம் ஆண்டில், ஜப்பானிய பேரரசின் ஆட்சியின் காலத்தில், நகரத்தில் கொரிய மற்றும் சப்பானிய மாணவர்களிடையே ஒரு மோதல் ஒரு பிராந்திய ஆர்ப்பாட்டமாக மாறியது, இது காலனித்துவ காலத்தில் சப்பானிய பேரரசின் கொடுமைக்கு எதிரான நாடு தழுவிய ஒரு பெரிய எழுச்சியில் உச்சக்கட்டத்தை அடைந்தது.
வேளாண் பிராந்தியமான சியோலாவின் மையத்தில் உள்ள இந்த நகரம் அதன் உயர்ந்த சுவை மற்றும் மாறுபட்ட உணவு வகைகளுக்கு பிரபலமானது.
பெயர் காரணம்
அதன் பெயரில் உள்ள குவாங் என்பது "ஒளி" மற்றும் சூ என்பது "மாகாணம்" என்று பொருள்படும். குவாங்சூ வரலாற்று ரீதியாக முசூ என்று பதிவுசெய்யப்பட்டது .
தொழில் துறை
சியோலுக்கு ஒரு ரயில் பாதை அமைக்கும் ஒரு கட்டுமானத்துடன் குவாங்சூவில் நவீன தொழில் நிறுவனம் நிறுவப்பட்டது. பருத்தி துணி, அரிசி ஆலைகள் மற்றும் மதுபான உற்பத்தி நிலையங்கள் ஆகியவை சில தொழில்களில் அடங்கும். 1967 ஆம் ஆண்டில் தொழில்துறை மண்டலத்தை நிர்மாணித்தது தொழில்துறையின் வளர்ச்சியை ஊக்குவித்தது, குறிப்பாக தானியங்கி வாகனத் தொழிலுடன் இணைக்கப்பட்ட துறைகளில் இது நன்கு வளர்ச்சியடைந்தது.
குவாங்சூ எழுச்சி
மே 1980 இல், டிசம்பர் 12, 1979 இல் நடந்த இராணுவ சதியின் தலைவரான சுன் டூ-கவானுக்கு எதிராக குவாங்சூவில் அமைதியான ஆர்ப்பாட்டங்கள் நடந்தன. ஆர்ப்பாட்டங்கள் சிறப்பு நடவடிக்கைக் கட்டளையின் உயரடுக்குப் பிரிவுகள் உட்பட இராணுவப் படைகளால் அடக்கப்பட்டன. வன்முறை அடக்கப்பட்ட பின்னர் நிலைமை அதிகரித்தது, இதன் விளைவாக குவாங்சூ எழுச்சி ஏற்பட்டது, அங்கு பொதுமக்கள் ஆயுதக் களஞ்சியங்களைத் தாக்கி ஆயுதம் ஏந்தினர். 9 நாட்களுக்கு பின்னர் எழுச்சி அடக்கப்பட்ட நேரத்தில், பல நூற்றுக்கணக்கான பொதுமக்கள் மற்றும் பல காவல் படைகள் / வீரர்கள் இறந்தனர். 1987 ஆம் ஆண்டில் பொதுமக்கள் ஆட்சி மீண்டும் நிறுவப்பட்ட பின்னர், இந்த சம்பவத்தில் பலியானவர்களை கௌரவிக்கும் வகையில் ஒரு தேசிய கல்லறை நிறுவப்பட்டது.
புள்ளி விவரங்கள்
2005 ஆம் ஆண்டு மக்கள் தொகை கணக்கெடுப்பின்படி, குவாங்ஜூ மக்களில் 33% பேர் கிறிஸ்தவ மதத்தையும் (20% புராட்டஸ்டன்டிசம் மற்றும் 13% கத்தோலிக்க மதத்தையும் ) 14% பௌத்த மதத்தையும் பின்பற்றுகிறார்கள். 53% மக்கள் பெரும்பாலும் எந்த மதத்தையும் சேர்ந்தவர்கள் அல்ல அல்லது மியூஸம் மற்றும் பிற பூர்வீக மதங்களைப் பின்பற்றுகிறார்கள்..
கல்வி
சோனம் தேசிய பல்கலைக்கழகம், குவாங்ஜு அறிவியல் மற்றும் தொழில்நுட்ப நிறுவனம் மற்றும் குவாங்ஜு கல்வி பல்கலைக்கழகம் ஆகியவை குவாங்ஜூவில் உள்ள பொது பல்கலைக்கழகங்கள் ஆகும்.
சுற்றுலா
குவாங்ஜு ஆசியா கலாச்சார மையம் - ஆசியா கலாச்சார மையம் (ஏ.சி.சி அல்லது ஆசிய கலாச்சார வளாகம் என்றும் அழைக்கப்படுகிறது) குவாங்ஜுவின் கலை மற்றும் ஜனநாயக கலாச்சாரம் மற்றும் வரலாற்றைக் கொண்டாடுவதற்கும் ஆராய்வதற்கும் வடிவமைக்கப்பட்டுள்ளது, அத்துடன் கண்காட்சிகள், அனுபவங்கள் மற்றும் சர்வதேச கலைஞர்களின் நிகழ்வுகள் போன்றவை இங்கு நிகழ்த்தப்படுகிறது.
குறிப்புகள்
பகுப்பு:தென்கொரிய நகரங்கள்
அரவிந்த்சாமி
அர்விந்த்சாமி (Arvind Swami) (பிறப்பு: 30 ஜூன் 1967) ஓர் புகழ்பெற்ற இந்தியத் திரைப்பட நடிகர் ஆவார். இவர் தமிழ், தெலுங்கு, மலையாளம் மற்றும் இந்தித் திரைப்படங்களில் நடித்து வருகிறார். ரோஜா, பம்பாய், மின்சார கனவு, இந்திரா, தேவராகம், அலைபாயுதே போன்ற படங்கள் இவரது புகழ்பெற்ற திரைப்படங்கள் ஆகும்.
இளமை வாழ்வு
அர்விந்த்சாமி 30 சூன் 1967 அன்று தமிழ்நாட்டிலுள்ள திருச்சிராப்பள்ளியில் தொலைக்காட்சி நடிகர் டெல்லி குமாருக்கு பிறந்தார். இவர் தமது மாமாவிடம் வளர்ந்தார்.
திரைப்பட வாழ்வு
அவரது திரைப்பட அறிமுகம் மணிரத்னத்தின் தளபதியில் தொடங்கியது. முதன்மை வேடமேற்று நடித்த முதல் படமாக மணிரத்னத்தின் ரோஜா படம். இந்தப் படம் மூலம் நாடெங்கிலும் அவருக்கு அறிமுகம் கிடைத்தது. தமது வேடங்களை ஏற்றுக்கொள்வதில் மிகுந்த கவனம் செலுத்தியதால், வெகுசில படங்களிலேயே நடித்திருந்தாலும் அவரது திரைப்படங்கள் வெற்றிப்படங்களாக அமைந்தன. இவர் நடித்த ரோஜா மற்றும் பம்பாய் திரைப்படம் மாநில, தேசிய விருதுகளை பெற்றுத் தந்தது.
2000ஆம் ஆண்டு முதல் நடிப்பதை விட்டு பிற வணிகச் செயல்களைக் கவனிக்கத் தொடங்கினார்.
தனி வாழ்வு
அர்விந்த் சென்னையில் உள்ள சிஷ்யா என்ற பள்ளியிலும் பின்னர் எழும்பூர் டான் பாஸ்கோவிலும் படித்தார். லயோலாக் கல்லூரியில் வணிகவியல் இளங்கலைப்பட்டம் பெற்றார். பின்னர் முதுகலைப் பட்டமேற்படிப்பை அமெரிக்காவின் வடக்கு கரோலினா மாநில வேக் ஃபாரஸ்ட் பல்கலைக்கழகத்தில் படித்தார். தமது தாயின் உடல்நலம் குன்றியதைத் தொடர்ந்து இந்தியா திரும்பினார்.
அர்விந்த்சாமி 1994 ஆம் ஆண்டு காயத்திரி என்பவரை திருமணம் செய்துக்கொண்டார். அவர்களுக்கு ஆதிரை, ருத்ரா என இரண்டு குழந்தைகள் உள்ளனர்.
வெளியிணைப்புகள்
பகுப்பு:1967 பிறப்புகள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:1970 பிறப்புகள் பகுப்பு:சென்னை நடிகர்கள்
சவண்டப்பூர்
சவண்டப்பூர் இந்தியா நாட்டில் தமிழ்நாடு மாநிலத்தில் ஈரோடு மாவட்டத்தில் கோபிச்செட்டிப்பாளையம் தாலுகாவில் இருக்கும் ஒரு கிராமம் ஆகும். இந்த ஊர் கோபிச்செட்டிப்பாளையம் நகரத்தில் இருந்து 10 கி.மீ. தொலைவில் அமைந்துள்ளது. 2011 கணக்கெடுப்பின் படி, இதன் மக்கள்தொகை 3,743 ஆகும்.
மேற்கோள்கள்
பகுப்பு:ஈரோடு மாவட்டத்திலுள்ள கிராமங்கள்
பெருமுடிவாக்கம் ஊராட்சி
பெருமுடிவாக்கம் ஊராட்சி (Perumudivakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள எல்லாபுரம் வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 618 ஆகும். இவர்களில் பெண்கள் 311 பேரும் ஆண்கள் 307 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சின்னபூலாம்பட்டி ஊராட்சி
சின்னபூலாம்பட்டி ஊராட்சி (Chinnapoolampatty Gram Panchayat), தமிழ்நாட்டின் மதுரை மாவட்டத்தில் உள்ள தே. கல்லுப்பட்டி ஊராட்சி ஒன்றியத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1136 ஆகும். இவர்களில் பெண்கள் 578 பேரும் ஆண்கள் 558 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யாங் டி பெர்துவான் அகோங்
அரச அமைப்புக்கு உட்பட்ட ஒரு முடியரசு நாடான மலேசியாவில், தேர்வு செய்யப்பட்ட ஓர் அரசர், நாட்டின் அரசத் தலைவர் ஆகிறார். உலக நாடுகளில் தேர்வு மூலமாக அரசராகிறவர்களில், யாங் டி பெர்துவான் அகோங் அவர்களும் ஒருவராவார். யாங் டி பெர்துவான் அகோங் அவர்களின் துணைவியார், ராஜா பரமேஸ்வரி அகோங் (Queen Lady Consort) என அழைக்கப் படுகிறார்.
யாங் டி பெர்துவான் அகோங் அவர்களை, தமிழில் மாட்சிமை தங்கிய என்றும் ஆங்கிலத்தில் ஹிஸ் மெஜஸ்டி என்றும் அழைக்கிறார்கள். ராஜா பரமேஸ்வரி அகோங் அவர்களை ஹெர் மெஜஸ்டி என்றும் அழைக்கிறார்கள்.
மாமன்னரின் அதிகாரங்கள்
அமைச்சரவைக்குத் தலைமை வகிக்கும் பிரதமரை, பேரரசர்தான் நியமனம் செய்வார். நாட்டின் பொதுத் தேர்தலில், தேர்வு பெறும் நாடாளுமன்ற உறுப்பினர்களால் பிரதமர் தேர்ந்தெடுக்கப் படுகிறார்.
அரசியலமைப்பு விதி 55
நாடாளுமன்றத்தைக் கலைப்பதற்கான கோரிக்கையை பேரரசர் அவர்களால் ஏற்றுக் கொள்ள முடியும். அதே சமயத்தில் நிராகரிப்பதற்கும் அவருக்கு அதிகாரம் வழங்கப்பட்டு உள்ளது. (அரசியலமைப்பு விதி 55) நாடாளுமன்றத்தினால் புதிதாக நிறைவேற்றப்படும் மசோதக்களை ஏற்றுக் கொள்ளவும் நிராகரிக்கவும் அவருக்கு அதிகாரம் உள்ளது.
எனினும், அரசியலமைப்பு விதி 55-இன் படி, அந்த மசோதக்கள் தொடர்ந்து நிராகரிக்கப்பட்டு வந்தால், 30 நாட்களுக்குப் பிறகு அவை தானாகவே சட்டங்களாக மாறிவிடும்.
மலேசியாவின் 16-ஆவது பேரரசர்
தற்சமயம், மலேசியாவின் பேரரசர் பதவியில் இருப்பவர் பகாங் மாநிலத்தைச் சேர்ந்த சுல்தான் அப்துல்லா இரீயாத்துடின் அல் முசுத்தப்பா பில்லா சா. இவர் மலேசியாவின் 16-ஆவது பேரரசர் ஆகும். மலேசிய மாநிலங்களின் ஆட்சியாளர்களின் மாநாட்டில் இவர் தேர்வு செய்யப்பட்டார். இவருடைய ஆட்சிகாலம் 31 சனவரி 2019-இல் தொடங்கியது.
மேற்கோள்கள்
பகுப்பு:மலேசிய முடியாட்சி
புகழேந்திப் புலவர் (நளவெண்பா)
புகழேந்திப் புலவர் என்னும் பெயருடன் இருவேறு காலங்களில் இருவேறு புலவர்கள் வாழ்ந்துவந்தனர்.
புகழேந்தி நளவெண்பா எழுதிய புகழ்பெற்ற சோழர் கால புலவர் ஆவார். புகழேந்தியும், புலவர் ஒட்டக்கூத்தரும் போட்டிப் போட்டுக்கொண்டு பாடிய பாடல்கள் சுவை மிக்கவை. நளவெண்பா மிகச் சிறந்த 427 (பாயிரம் +7+420) வெண்பாக்களையுடையது; இதன் காரணமாக வெண்பாவிற் புகழேந்தி என்றும் புகழப்படுகிறார்.
பெருமை
எந்தெந்த வகையான பாடல்களில் யார் யார் சிறந்து விளங்கினர் என்பதைத் தெரிவிக்கும் பலபட்டடைச் சொக்கநாதப் புலவர் பாடல் இவரை வெண்பா பாடுவதில் மிகச் சிறந்தவர் என்று குறிப்பிடுகிறது.
புகழேந்தி பற்றிய கட்டுக்கதைகள்
புகழேந்தி, ஒட்டக்கூத்தன் காலத்தவர் என்ற கருத்து நீண்ட காலமாக இருந்து வருகிறது, அவர் தொண்டை நாட்டில் 'களந்தை' என்னும் ஊரில் பிறந்து, பாண்டிய அரசர்களிடம் பணிபுரிந்ததாகவும், பிறகு சோழ அரசன் ஒருவன் பாண்டிய இளவரசி ஒருத்தியைத் திருமணம் செய்து கொண்ட போது, இவனும் பாண்டிய அரசனால் சோழர் அரண்மனைக்கு அனுப்பி வைக்கப்பட்டான். அங்குக் கூத்தன், புகழேந்தி மீது பொறாமை கொண்டான் என்றும் கூத்தனுக்கும் புகழேந்திக்கும் ஏற்பட்ட பூசல் அரச குடும்பத்துக்குள்ளும் குழப்பத்தை ஏற்படுத்தியது என்றும், கடைசியில் அரசனே தலையிட்டு இருவரையும் சமாதானப்படுத்தினார். பிறகு அவர்கள் தங்கள் சண்டைகளை நிறுத்திக் கொண்டார்கள்.
நளவெண்பா
செஞ்சியர்கோன் என்றழைக்கப்படும் செஞ்சி நாட்டுச் சிற்றரசனான கொற்றண்டை என்பவனைப் பலவகைப் பாக்களில் புகழ்ந்து புகழேந்தி ஒரு கலம்பகம் பாடியதாகத் தொண்டை மண்டல சதகம் என்ற நூல் கூறுகிறது. ஒட்டக்கூத்தரும், புகழேந்தியும் சமகாலத்தவர் என்ற கருத்தால் செஞ்சியை ஆண்ட இந்தச் சிற்றரசன் விக்கிரம சோழ உலாவில் குறிப்பிடப்பட்டவனாக இருக்கவேண்டும். ஆனால் இதுவும் சந்தேகத்திற்குரியதே! புகழேந்தி ஒட்டக்கூத்தருக்கு ஒரு நூற்றாண்டுக்கு பின்னரே வாழ்ந்திருக்க வேண்டும், புகழேந்தி நளவெண்பா மூலம் புகழ் பெற்றவர். "வெண்பாவிற் புகழேந்தி" என்பது ஒரு சொற்றொடர் இதன் காரணமாகவே வழக்கத்தில் இருந்தது. நளவெண்பா நளன் கதையை 427 வெண்பாக்களில் கூறுகிறது, சமஸ்கிருதத்தில் அனுஸ்டுப் என்பதற்குச் சமமானது தமிழ் வெண்பா; இதன் காரணமாகத் தக்க திறமையும் புலமைமுடைய கவிஞர்கள் மட்டுமே கையாளக் கூடியதாக வெண்பா இருந்தது, அத்தகைய இலக்கணங்கள் உடைய வெண்பாவில் மிகுந்த தேர்ச்சி பெற்றவராகப் புலவ புகழேந்தி இருந்தார். புகழேந்தியின் வெண்பாக்கள் மிகச்சிறந்த தரும் உடையனவாகயிருந்தன. நளன் கதையில் மக்கள் கொண்டிருந்த ஆர்வத்தால் நளவெண்பா மிகவும் பரவியது.
வாழ்ந்த காலம்
மாளுவ நாட்டில் முரணைநகர் சந்திரன் சுவர்க்கி என்பவனைப் புகழேந்தி குறிப்பிடுகிறார். இவனைப் பற்றி எந்தக் கல்வெட்டிலும் தகவல் இல்லை. கம்பனுடைய கருத்துகளும், கம்பன் கையாண்டுள்ள சொற்றொடர்களும், புகழேந்தியின் நளவெண்பாவில் காணப்படுவதால், புகழேந்தி, கம்பனுக்கு முற்பட்ட காலத்தைச் சேர்ந்தவராக இருக்க முடியாது என்ற தீர்வுக்கு வரலாம்.
அடிக்குறிப்பு
பகுப்பு:தமிழ்ப் புலவர்கள்
லாவோ சீ முத்து
லாவோ சீ முத்து அல்லது அல்லாவின் முத்து ( Pearl of Lao Tzu (also referred to as Pearl of Lao Tze and previously as Pearl of Allah) என்பது ஒரு மிகப்பெரிய முத்து ஆகும்.
இந்த முத்தானது பிலிப்பைன்சின் பலாவான் தீவைச் சுற்றியுள்ள பலவான் கடல் பகுதியில், ஒரு பிலிப்பீன் முத்துக்குளிப்பவரால் கண்டுபிடிக்கப்பட்டது. இது ஒரு இரத்தின முத்தாக கருதப்படுவதில்லை. ஆனால் அதற்கு பதிலாக இது இராட்சத சிப்பியிலிருந்து கிடைக்கும் "கம்மி முத்து" அல்லது "டிரிடாக்னா முத்து" என்று அழைக்கப்படுகிறது. இது 24 சென்டிமீட்டர் விட்டம் (9.45 அங்குலம்) அளவுடன், 6.4 கிலோகிராம் (14.2 பவுண்டு) எடையைக் கொண்டதாக உள்ளது.
வரலாறு
இந்த முத்தானது பிலிப்பைன்சின் பலாவான் தீவிலிருக்கும் ப்ரூக்’ஸ் பாயிண்ட் கடல் பகுதியில் கிடைத்தது. 1939 இல் அமெரிக்கரான வில்பர்ன் கோப் என்வர் இந்த முத்தை பிலிப்பீன்சிலிருந்து அமெரிக்கா கொண்டுவந்தார். அவர் இறந்த 1979வரை அதை அவர்வசமே இதை வைத்திருந்தார். இந்த முத்து தனக்கு கிடைத்த வரலாறை 1939இல் நேச்சுரல் ஹிஸ்ட்ரி என்ற இதழில் இவர் எழுதிய  ஒரு கட்டுரையில் குறிப்பிட்டிருக்கிறார். பிலிப்பைன்ஸின் பலாவான் தீவிலிருக்கும் ப்ரூக்’ஸ் பாயிண்ட் கடல் பகுதியில் கிடைத்த இந்த முத்தை அந்தத் தீவின் பழங்குடி மக்கள் தலைவர் வைத்திருந்தார்.
அந்த பழங்குடி மக்கள் இஸ்லாம் மதத்தைப் பின்பற்றியவர்கள். அந்த முத்தின் வளைவிலும் நெளிவிலும் இறைத்தூதரான முகம்மது நபியின் முகம் தெரிவதுபோலப் பழங்குடித் தலைவருக்குத் தோன்றியது. எனவே, அந்த முத்தைப் புனிதமானதாக கருதி பத்திரமாகப் பாதுகாக்கத்து வைத்திருந்தார். இந்த முத்தைப் பற்றி கேள்விப்பட்ட, அமெரிக்கரான வில்பர்ன் கோப் 1934இல் இந்தப் பழங்குடித் தலைவரிடன் இந்த முத்தை விலைக்குக் கேட்டார். ஆனால் இந்தப் புனிதமான முத்தை விற்கமாட்டேன் என மறுத்துவிட்டார். 1936இல் பழங்குடித் தலைவரது மகன் மலேரியாவால் பாதிக்கப்பட்டான். வில்பர்ன் கோப், அந்தச் சிறுவனுக்கு மருந்து அளித்து மலேரியாவிலிருந்து மீட்டார். நன்றிக்கடனாக பழங்குடித் தலைவர், வில்பர்ன் கோப்புக்கு இந்த முத்தைப் பரிசாகக் கொடுத்தார். இந்த முத்தின் தோற்றத்தின் காரணமாக அந்தப் பழங்குடிகள் இதை அல்லாவின் முத்து என அழைத்தனர்.
1969இல் மென்சா என்ற அமைப்புக்குரிய இதழில் வில்பர்ன் கோப் இன்னொரு கட்டுரை எழுதினார். அதில் அல்லாவின் முத்து குறித்த கூடுதல் தகவல்களுடன், சீன நாட்டுக் கதை ஒன்றையும் புதிதாகச் சேர்ந்திருந்தார். அதில் சீன நாட்டுச் செல்வந்தரான லீ, என்பவர் நியூயார்க்கில் நடந்த ஒரு கண்காட்சியில் அல்லாவின் முத்தைக் கண்டு, இது தொலைந்துபோன லாவோவின் முத்து!’ என்றார். 2500 ஆண்டுகளுக்கு முன் சீனாவில் பிறந்தவரான லாவோ சீ முக்கியமான ஒரு தாவோயிய மெய்யியலாளராவார். இவர் வாழ்ந்த காலத்தில் சிறிய வெள்ளை முத்து ஒன்றைக் கண்டெடுத்தார். அதில் புத்தர், கன்பூசியஸ் முகங்களுடன் தனது முகத்தையும் செதுக்கினார். அந்த முத்து மேலும் வளர வேண்டும் என்பதற்காக அதைச் சிப்பி ஒன்றில் வைத்து மூடினார். அந்த முத்து வளர வளர வேறு பெரிய சிப்பிகளுக்கு மாற்றிக்கொண்டே இருந்தார்கள். பல நூற்றாண்டுகளுக்குப் பிறகு மிகப் பெரியதாக வளர்ந்திருந்த அந்த முத்தை, இராட்சதச் சிப்பிக்குள் மாற்றி வைத்துப் பாதுகாத்தார்கள். பிற்காலத்தில் எதிரிகள் அந்த முத்தை அபகரிக்கத் திட்டமிட்டபோது, லாவோ சீ முத்தை, சீனாவிலிருந்து கப்பலில் ஏற்றி, பிலிப்பைன்சுக்கு அனுப்பி வைத்தனர். அந்தக் கப்பல் புயலில் சிக்கிக் கடலில் கவிழ்ந்தது.
1979இல் வில்பர்ன் கோப் இறந்த பிறகு லாவோ சீ முத்தை 2 லட்சம் டாலர்கள் கொடுத்து பீட்டர் ஹாஃப்மேன், விக்டர் பார்பிஷ் என்ற இருவர் வாங்கினர். பின்னர் லி குடும்பத்தினர் முத்தை வாங்க தொடர்பு கொண்டதாக பார்பிஷ் கூறியுள்ளார்.
இந்த முத்தை வாங்குவதற்காக விக்டர் பார்பிஷ், ஜோசப் போனிசெல்லி என்பவரிடம் கடன் வாங்கியிருந்தார். இந்தக் கடனை ஒழுங்காகத் திருப்பிச் செலுத்தாததால் ஜோசப், விக்டர் மீது வழக்கு பதிவுசெய்தார். பல்வேறு இழுபறிகளுக்குப் பிறகு ஒரு முடிவு எட்டப்பட்டது. அதன்படி லாவோவின் முத்தில் பீட்டர் ஹாஃப்மேன், விக்டர் பார்பிஷ்,  போனிசெல்லி ஆகிய மூவருக்கும் சம உரிமை உண்டு என்று அறிவிக்கப்பட்டிருக்கிறது.
வெளி இணைப்புகள்
பகுப்பு:மெல்லுடலிப் பொருட்கள் பகுப்பு:தனிப்பட்ட முத்துக்கள்
திவ்யா துரைசாமி
திவ்யா துரைசாமி (Dhivya Duraisamy) தமிழ்த் திரையுலகில் பணிபுரியும் ஓர் இந்திய நடிகையாவார். 2019 ஆம் ஆண்டு வெளியான இஸ்பேட் ராஜாவும் இதய ராணியும் என்ற தமிழ் திரைப்படத்தில் ஒரு நடிகையாக அறிமுகமானார். 1990 ஆம் ஆண்டு சூன் மாதம் 22 ஆம் தேதியன்று இவர் பிறந்தார்.
நடிப்பு வாழ்க்கை
திவ்யா 2019 இல் இஸ்பேட் ராஜாவும் இதய ராணியும் என்ற திரைப்படத்தில் மாகாபாவிற்கு சோடியாக  அறிமுகமானார்.
அஜய்பால் சிங் பங்கா
அஜய்பால் சிங் பங்கா (Ajaypal Singh Banga) (பிறப்பு 1960) இவர் ஒரு இந்திய-அமெரிக்க வணிக நிர்வாகியாவார். அவர் மாஸ்டர்கார்டின் தலைமை நிர்வாக அதிகாரியாக இருக்கிறார். முன்னதாக அதன் தலைவரும் தலைமை இயக்க அதிகாரியுமான பங்கா 2010 சூலை 1 முதல் முதன்மை செயல் அலுவராகவும், இயக்குநர்கள் குழுவின் உறுப்பினராகவும் உடனடியாக செயல்படுவார் என்று மாஸ்டர்கார்டு ஏப்ரல் 2010 இல் அறிவித்தது.
மார்ச் 1997 முதல் தலைமை நிர்வாக அதிகாரியாக இருந்த ''இராபர்ட் டபிள்யூ. செலாண்டரு''க்குப் பிறகு பங்கா அப்பதவிக்கு வந்தார்.
பிப்ரவரி 2015 இல், அமெரிக்க அதிபர் பராக் ஒபாமா வர்த்தக கொள்கை மற்றும் பேச்சுவார்த்தைகளுக்கான அதிபரின் ஆலோசனைக் குழுவின் உறுப்பினராக பணியாற்ற பங்காவை நியமித்தார்.
ஆரம்ப கால வாழ்க்கை
இந்தியாவின் மகாராட்டிராவின் புனேவின், கட்கியில் 1960 ல் ஒரு சீக்கிய குடும்பத்தில் பங்கா பிறந்தார். அங்கு இவரது தந்தை, ராணுவ அதிகாரியாக இருந்தார். இவரது குடும்பம் முதலில் பஞ்சாபின் ஜலந்தரைச் சேர்ந்தது. இவரது தந்தை ஹர்பஜன் சிங் பங்கா ஓய்வுபெற்ற இராணுவத் தளபதியாக இருந்தார். இவர் இந்திய ராணுவத்தில் பணியாற்றினார். இவர் தொழிலதிபர் எம்.எஸ்.பங்காவின் தம்பியாவார்.
தனது தந்தையின் இராணுவப்பணி காரணமாக இந்தியா முழுவதும் உள்ள பள்ளிகளில் பயின்றார். செகந்திராபாத், ஜலந்தர், தில்லி, அகமதாபாத் போன்ற இடங்களில் படித்து கடைசியாக சிம்லாவில் பள்ளிப்படிப்பை முடித்தார்.